Nordjyllands Politi melder om enkelte småuheld onsdag morgen i forbindelse med, at der mange steder i det nordjyske er glatte og snefyldte veje.

En bilist mistede herredømmet over sin bil på Reftstrup Engvej, og bilen rullede rundt på taget. Der skete udelukkende skade på bilen, mens føreren ifølge politiets oplysninger ikke kom til skade. To bilister stødte sammen på motorvejen ved Hobro. Også her skete der materiel skade, mens ingen personer kom til skade.